_:n406182224d5b414c9368e482dcc92391xb3
<http://schema.org/articleBody>
"25. - 28. januára 2018 sa v Bratislave uskutoční veľtrh cestovného ruchu ITF Slovakiatour, na ktorom sa každoročne prezentuje aj Prešovský kraj. Od roku 2013 účasť a prezentáciu zabezpečuje Krajská organizácia cestovného ruchu Severovýchod Slovenska. Na aktuálny 24. ročník ITF Slovakiatour sa Prešovský kraj bude prezentovať ako kraj kultúrnych pamiatok. „Téma sa prenesie aj do následnej letnej kampane, našou snahou je posilniť propagáciu kultúrnych zaujímavostí kraja, ktoré skutočne predstavujú veľké bohatstvo a silný turistický potenciál. Nadväzujeme zároveň na Európskou úniou vyhlásený Európsky rok kultúrneho dedičstva,“ uviedol Martin Janoško, riaditeľ KOCR Severovýchod Slovenska.Prešovský kraj má na svojom území takmer 4000 väčších i menších kultúrnych pamiatok, štyri zo siedmich lokalít UNESCO, najviac obnovovaných hradov, 27 unikátnych drevených kostolíkov, kráľovské mestá, skanzeny či múzeá a galérie. V expozícii zastúpi jednotlivé regióny kraja sedem oblastných organizácií cestovného ruchu. Okrem bohatej ponuky propagačných materiálov sa návštevníci môžu tešiť aj na ochutnávky výrobkov z Prešovského kraja, model Chodníka korunami stromov Bachledka a na miniatúry drevených chrámov.&nbsp;Súčasťou programu bude vo štvrtok 25. januára o 11.30 hod. odovzdávanie ocenení Najlepší v cestovnom ruchu Prešovského kraja za rok 2017Ocenenia si prevezmú osobnosti cestovného ruchu, najlepšie produkty CR a tiež víťazi online hlasovania verejnosti – NAJ zariadenia, NAJ zamestnanec a NAJ produkt online hlasovania. Medzi ocenených zavíta aj legenda medzi horskými vodcami a záchranármi Pavel Rajtár, ktorý si prevezme ocenenie za celoživotný prínos. Ocenenia odovzdajú predseda PSK Milan Majerský a predseda KOCR Severovýchod Slovenska Michal Sýkora.V stánku tiež zaznejú nezvyčajné nástroje multiinštrumentalistu Michala Smetanku, pripravené sú súťažné kvízy o zaujímavé ceny, obľúbení maskoti mních Cyprián a rytier Johanes. V piatok sa v expozícii budú odovzdávať ceny VINUM VINORUM SLOVACIAE 2017 (1. Majstrovstvá slovenských výrobcov vín), organizátorom je Múzeum vín v Prešove. window.googletag = window.googletag || { cmd: [] }; window.protag = window.protag || { cmd: [] }; window.protag.cmd.push(function () { window.protag.display('protag-in_content'); }); Svätomariánska púť v BratislaveKOCR Severovýchod Slovenska predstaví v Bratislave aj nový pripravovaný produkt pútnického turizmu Svätomariánska púť. Ide o v poradí druhú prezentáciu na medzinárodných výstavách. V minulom týždni bol produkt predstavený na výstave Regiontour v Brne, ktorú navštívilo vyše 30 000 návštevníkov. Po Bratislave spoznajú mariánske miesta na poľsko-slovenskom pohraničí aj návštevníci februárového veľtrhu Holiday World&nbsp; v Prahe, v marci na veľtrhu GLOBalnie v Katowiciach a v novembri na výstave TT vo Varšave.„Zámerom celej expozície je preniesť Prešovský kraj na štyri dni do Bratislavy a predstaviť ho ako kraj plný pamiatok, nádhernej prírody a zážitkov. Návštevníkov pozveme do nášho kraja za zábavou a poznaním, a samozrejme i na trávenie dovolenky pre celé rodiny,“ dodal Matrin Janoško z KOCR. Ocenenia Najlepší v cestovnom ruchu Prešovského kraja majú svojích víťazov "
<https://www.presovak.sk/clanky/396/presovsky-kraj-sa-predstavi-na-najvacsom-slovenskom-veltrhu-cestovneho-ruchu-itf-slovakiatour-2018>